Nafarroako Parlamentuko Mahaiak, 2020ko irailaren 28an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Alberto Bonilla Zafra jaunak aurkeztutako galdera, Espainiako Zirkuitu Txapelketa bertan behera geratzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Kultura eta Kiroleko Batzordean izapidetzea.

Iruñean, 2020ko irailaren 28an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Alberto Bonilla Zafra jaunak, Legebiltzarreko Erregelamenduan xedatutakoaren babesean, galdera hau aurkezten du, Nafarroako Gobernuko Kultura eta Kiroleko kontseilariak batzordean ahoz erantzun diezaion:

– Nafarroako Gobernuak zergatik eskatu du bertan behera gera dadin Espainiako Zirkuitu Txapelketa, zeina irailaren 26an eta 27an egin behar baitzen Iruñean, beste ekitaldi publiko batzuk mantentzen diren bitartean?

Iruñean, 2020ko irailaren 23an

Foru parlamentaria: Alberto Bonilla Zafra